Filipo na Herme

Filipo na Herme (walifariki Edirne, leo nchini Uturuki, 303 hivi) walikuwa askofu wa Marmara Ereğli na shemasi wake waliofia dini ya Ukristo katika dhuluma ya kaisari Dioklesyano wa Dola la Roma.

Dhuluma hiyo ilipoanza, askofu Filipo aliagizwa kufunga kanisa na kuonyesha vyombo vya ibada na vitabu vyote vilivyokuwemo; kwa kuwa alimjibu gavana Yustino kwamba haikuwa halali wala mwenyewe kutoa vitu hivyo wala yeye kujitwalia, baada ya kufungwa na kuteswa, alichomwa moto pamoja na shemasi Herme.http://www.santiebeati.it/dettaglio/74730. 

Tangu kale wanaheshimiwa na Waorthodoksi na Wakatoliki kama watakatifu wafiadini.

Sikukuu yake huadhimishwa tarehe 22 OktobaMartyrologium Romanum, 2004.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Jamii:Waliozaliwa karne ya 3
Category:Waliofariki 303
Filipo
Herme
Jamii:Wafiadini Wakristo
Category:Watakatifu wa Uturuki